Cuneiform Tablet BIN 4 219 (NBC 4047)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma a-lá-ḫu-um-ma ù PUZUR₄.IŠTAR-ma a-na-kam dí-iš-pu-um lá-šu a-na ur-šu-ú ni-ša-pá-ar-ma dí-iš-pá-am ú-šé-lu-nim i-na u-ni-ip-gi-im a-šu-mì ṣú-ùḫ-ri-im u₄-ma-kál ni-is-ḫu-ur-ma DUMU ḫa-am-ḫa-am-tim i pá-ni-ni a-na ma-a-ma i-tí-li-ma lá ni-ik-šu-sú a-na-kam ri-ik-sà-am ša šu-uq-lim a-na DUMU um-mì-a-ni ni-pá-qí-id-ma ú-bu-lu-šu e-na-nu-um aṣ-ba-at um-ma šu-ut-ma a-lu-a-ra-bi ki-ra-nam ṣú-ḫa-ru-ú na-áš-ú-šu-um a-ma-kam li-dí-nu-ni-ku-um ú né-nu i pá-ni a-lá-ki-ni mì-ma né-ṭí-ra-ku-šu